Í síðustu viku fórum við m.a. í gönguferð ( B-hópur ) . Börnin vildu skreppa á leiksvæði , annað hvort við Rima - eða Húsaskóla . Við kusum og Húsaskóli varð fyrir valinu . Það var mikið fjör í brekkunni ! Við tíndum svo dálítið af rusli á leiðinni til baka . Daginn eftir var svo haldið upp á 27 ára afmæli Fífuborgar . Vinastund í salnum og síðan ávaxtaveisla inni á deildum . Eftir það fóru allir út í garð til að taka á móti fjórða grænfánanum . Við fylgdumst líka með handboltanum eftir kaffi á föstudaginn ( Ísland-Slóvenía ) . Mánudagur : Val fyrir hádegi og útivera eftir hádegi . Þriðjudagur : Vasaljósadagurinn var haldinn hátíðlegur . Það var gaman að leika í myrkvuðu herbergi . Eftir það var hópastarf þar sem við prófuðum að gera fjölskyldumynd með möl og kaffibaunum . Á einni stöðinni var verið að gera vináttuband , þ.e. samvinnuverkefni þar sem einn hópur sameinast í vinnu við að búa til eitt , langt band . Bandið „ tengir “ Dverg - og Hulduheima saman 😊 Svo var „ vasaljósahreyfistund “ í salnum . Á morgun , miðvikudag , byrjum við aftur að heimsækja fimleikasalinn Egilshöll . Núna fer hálfur hópur í hvert sinn og B-hópur hefur leikinn . Kveðja frá Hulduheimum , Hulda , Lena , Karlotta og Dóra fréttaritari . Það var frekar rólegt hjá okkur milli jóla og nýárs . Hulduheimar og Dvergheimar sameinuðust og svo komu líka nokkur börn frá Álfheimum . LKÞ hélt upp á afmælið sitt í gær en hún varð fimm ára á gamlársdag . Til hamingju með afmælið og takk fyrir ávaxtaveisluna ! Nú ætti að vera komið í ljós , hvaða leyniverkefni við við vorum að vinna að í nóvember og desember . Að þessu sinni var áhersla lögð á endurnýtingu , frekar en fjölbreytni í verkefnavali . Við fórum upp á háaloft og sóttum allskyns tuskur , nýjar eða gamlar . Börnin réðu útliti innkaupapoka . Efni var valið og fjöldi vasa … . Svo var ráðist í saumaskap . Börnin nýttu sér dásamlega uppfinningu sem nefnist saumavél . : Ýmis atriði sem allir lærðu : Að kveikja og slökkva á vélinni , festa saumavélarfótinn ( pressufótinn ) , nota fótstigið , sauma hratt / hægt og velja beint spor eða „ sikk-sakk “ ( víxlsaum ) . Þetta var tímafrek , skemmtileg vinna ( 29 börn ) og allir mjög áhugasamir . Tímanum var mjög vel varið 😊 Gleðilega rest ! Kveðja frá Hulduheimum Það er engin lognmolla hér á Hulduheimum , ekki frekar en fyrri daginn . AH átti fimm ára afmæli þann 6. des og hélt flotta ávaxtaveislu . Til hamingju AH og takk fyrir okkur ! Þetta er það helsta sem hefur verið í gangi síðustu daga ( í bland við val og útiveru ) : 10. des : Korpúlfurinn / harmonikkuleikarinn Jóhann Helgason kom í heimsókn og tók lagið með okkur ( æfing fyrir 11. des ) . 11. des : Við fengum okkur hádegismat og tókum svo strætó út í Borgir til að sýna helgileikinn . Sæunn og Helga komu svo með leikmunina 😊 Sýningin gekk ljómandi vel og jólasveinninn sem mætti á svæðið gaf okkur mandarínur . 12. des : B-hópur fór í íþróttatíma í Rimaskóla . 13. des : Það var fjör á jólaballinu . Kolla sá meira að segja mömmu sína kyssa jólasvein 😊 Jólasveinninn var alveg jafn sniðugur og í fyrra . Hann heimsótti allar deildir og gaf mandarínur . 16. des : Þá var sýnt jólaleikritið „ Pönnukakan hennar Grýlu “ , bráðskemmtilegt brúðuleikrit eftir Bernd Ogrodnik . Allir fylgdust með af athygli enda ekki annað hægt þegar þessi snillingur er annars vegar . 17. des : „ Hátíðavinastund “ . Allar deildir sýndu atriði sem sýnd voru á foreldraskemmtunum . 18. des : Brunaæfing . Að þessu sinni æfðum við okkur í að fara í röð við flóttaleið . Fórum reyndar ekki á útisvæðið . Börnin eru nú þegar orðin vel æfð í að bregðast við hljóði í brunakerfi - „ þökk “ sé brauðristum í húsinu 😊 19. des : A-hópur fór í íþróttatíma í Rimaskóla . Kertagerð af og til allan sama dag . Þar kynntust börnin hvernig hægt er t.d. að endurnýta kertastubba og gömul ílát , lita kertavax með gömlum vaxlitum , bræða yfir vatnsbaði og fylgjast með storknun . 20. des : Vinastund . Við óskum þess að allir hafi það sem allra best um jól og áramót . LKÞ verður fimm ára á gamlársdag ! Gleðileg jól ! Kveðja frá Hulduheimum , Hulda , Lena , Karlotta og Dóra fréttaritari Nýjar myndir á heimasíðu . Þær segja fleira en mörg orð . Annars er þetta það helsta frá liðinni viku : Við skruppum af bæ á morgnana ( nema föstudag ) . Fyrst var það heimsókn í Egilshöll og svo fórum við tvisvar í Tígrisbæ . Þar tóku Ásrún og Karen á móti okkur og dekruðu við okkur . Krökkunum finnst dótið þar mjög spennandi , þ.e. meira um „ lokaðan “ efnivið , ólíkt dótinu í Fífuborg . Svo fengum við ávexti . Allur elsti árgangurinn fór í holtið í gær , fimmtudag . Frábært veður en nokkuð kalt . Við settumst niður og fræddumst um söguna á bakvið „ Móðurást “ eftir Jónas Hallgrímsson , afmælisbarn morgundagsins ( 16. nóv. ) . Við kveiktum á útikerti fyrir Jónas , horfðum til himins og sungum „ Stóð ég úti í tunglsljósi “ ( kvæðið er einmitt eftir hann ) . Þegar við komum til baka lásum við svo nokkuð langan lista yfir u.þ.b. 200 ára gömul „ nýyrði “ Jónasar . Við vorum sammála um að Jónas hafi örugglega verið mjög hrifinn af samsettum orðum . Dæmi : áttfætla , dýrafræði , hagamús , geislabaugur , stjörnuspá , skipstjóri , baksund . Fréttaritari vekur athygli á því að nú til dags virðist færast í vöxt að klippa flestöll samsett orð í sundur , bæði í rit - og talmáli 😒 Við fengum 15 börn úr Rimaskóla í heimsókn í tilefni af degi íslenskrar tungu ( 2/3 gamlir Fífuborgarar ) . Þau sungu og lásu fyrir okkur . Ó var barn vikunnar og RB er barn næstu viku . Vikan hefur gengið alveg prýðilega í hálfgerðum tjaldbúskap en ósköp verðum við fegin að fá deildina okkar aftur , nýmálaða og fína . Takk fyrir vikuna og góða helgi ! Hulda , Karlotta , Lena og Dóra fréttaritari